બીગ બી ના 75માં જન્મદિવસે રણવીર સિંહે પણ ટ્વીટ કરીને સદીના મહાનાયકને બર્થ ડે વિશ કર્યું હતું. હજી સુધી રણવીર અને અમિતાભ બચ્ચને કોઈ પણ ફિલ્મમાં સાથે કામ નથી કર્યું, પરંતુ વિવિધ ઇવેન્ટ્સમાં જ્યારે પણ રણવીર અમિતાભને મળે ત્યારે ખૂબ ઉત્સાહથી અભિવાદન કરે છે. રણવીર સિંહ આમ પણ દરેક બાબતમાં પોતાની લાગણી ખૂબ સ્પષ્ટ અને ઉત્સાહથી વ્યક્ત કરે છે અને તેણે અમિતાભને કરેલ ટ્વીટમાં પણ આ લિજેન્ડ એક્ટર પ્રત્યે તેના મનમાં રહેલ માન અને હૂંફ વર્તાય છે.